Faxralı - Vikipediya

# Faxralı

### Vikipediya, açıq ensiklopediya - ویکیپدیا ، آچیق انسایکلوپدیا

Faxralı. Borçalıda - Gürcüstan Respublikasının Bolnisi rayonunun tabeçiliyində kənd. Dəniz səviyyəsindən təqribən 550-700 metr hündürlükdə Kiçik Qafqaz sıra dağlarının ətəyində Dələver çayının üzərində yerləşir. İnzibati nöqteyi-nəzərindən rayonun Saraçlı, Qoşaisə, Molla-Əhmədli, İmirhəsən, Qoçulu, Çəfərli və Xaçınlı kəndləri ilə həmsərhəddir. Rayon mərkəzindən 14 km, paytaxt Tiflisdən 60 km məsafədə yerləşir.

Ehtimallara görə Faxralı toponiminin "fəxr" və "Alı" (hamının öyündüyü el qəhrəmanı Alının adından) sözlərinin sintezindən yaranmışdır. 90-cı illərin əvvəllərində rayonun digər 32 kəndinin adı kimi Faxralı toponimi də gürcüləşdirilərək Talaveri (gürcücə hərfi mənası "üzüm talvarı", "üzümlük" anlamına gəlir) şəklinə salınmışdır.

Əhalisi təqribən 7 min nəfər təşkil erməklə, demək olar ki, tam şəkildə azərbaycanlılardan ibarətdir. Əhalisinin sayı baxımından rayonda 2-ci ən böyük kənd hesab olunur.

Əsas təsərrüfatçılıq sahəsi kənd təsərrüfatıdır. 3 min hektaradək əkinəyayrlı torpaq sahəsinə malik Faxralı (2006-cı ildə Borçalı bölgəsi üzrə becərilmiş torpaqların 4,3%-i) mühüm taxılçılıq, üzümçülük, kartofçuluq və tərəvəzçilik bölgəsi kimi tanınır. Geniş təbii otlaq sahələrinə malik olduğundan maldarlıq geniş yayılmışdır.

Retrieved from "http://az.wikipedia.org../../../f/a/x/Faxral%C4%B1.html"

Kateqoriyalar: Gürcüstan

##### Views

- Məqalə / مقاله
- Müzakirə / مذاکره
- Hal-hazırkı versiya

##### Axtar